**VEEBIHÄÄLETUSE TINGIMUSED**

**Üldised tingimused**

1. ERR, Eesti Pank ja Eesti Laulu- ja Tantsupeo Sihtasutus korraldavad internetis rahvahääletuse, et valida üldlaulupeo 150. aastapäevale pühendatud 2eurose mälestusmündi kujundus.
2. Hääletada saavad kõik inimesed kogu maailmast.
3. Hääletada saab aadressil <http://lastejaam.err.ee/laulupidu150>
4. **Hääletuse kestus: 12. veebruar 2018 kl 00.00 kuni 4. märts 2018 kl 23.59.**
5. Hääletusel osaleja saab hääletada enda lemmiku poolt kaheksa mündikujunduse seast.
6. Iga osaleja saab oma hääle anda ainult ühe korra ja ühe kavandi eest.
7. Hääletamiseks valib osaleja lemmikkujunduse, registreerib oma meiliaadressi.
8. Hääl läheb arvesse ainult siis, kui osaleja kinnitab oma hääle. Selleks tuleb klõpsata linki, mis saadetakse registreerimisvormi sisestatud meiliaadressile.
9. Kõik hääletuses oma hääle andnud osalevad loosimises.
10. Korraldajatel on õigus poolthäält mitte arvestada, kui osaleja ei järgi veebihääletuse tingimusi, ning eemaldada isik loosis osalejate ja võitjate nimekirjast.
11. Korraldajad jätavad endale õiguse diskvalifitseerida hääli või peatada hääletamine, kui neil on alust kahtlustada, et hääletamisel on toimunud pettus või tehtud on katse hääletustulemusi mõjutada.
12. Kui hääletussüsteemis tekib mistahes põhjusel rike, võidakse hääletamine peatada.
13. Korraldajad ei võta endale mingit vastutust veebisüsteemi, serveri, teenusepakkuja või mistahes muu tehnilise rikke või tõrke või muu probleemi eest, mille tagajärjel võib mõni hääl kaduma minna või jääda korrektselt registreerimata või salvestamata.

**Auhinnaloos**

1. Välja loositakse 25 võitjat, kellele jagatakse auhindadeks üldlaulupeo 150. aastapäevale pühendatud 2eurose mündikaart.
2. Loosimine viiakse läbi ERRis 13. märtsil 2018. Võitjaid teavitatakse võidust hiljemalt 16. märtsil 2018 registreerimisvormi sisestatud meiliaadressi teel.
3. Auhinna kättesaamises lepitakse võitjatega eraldi kokku.
4. Kõik auhinnad saadetakse välja 2019. aastal kahe kuu jooksul pärast müntide emiteerimist. Kui see ei ole võimalik võitjast tulenevatel asjaoludel, kaotab võitja õiguse auhinnale.
5. Korraldajad ei võta endale mingit vastutust auhindade kadumise või kahjustuste eest pärast seda, kui need on transpordiks kolmandatele isikutele üle antud, ega ka postiteenuse või muu auhinna kättetoimetamiseks kasutatud teenusega seotud probleemide eest.

**Isikuandmed**

1. Hääletades annavad osalejad korraldajatele loa koguda ja kasutada nende isikuandmeid (meiliaadressi) häälte lugemiseks ja auhindade kättetoimetamiseks.
2. Osalejate isikuandmeid käideldakse vastavalt isikuandmete kaitse seadusele. Korraldajad säilitavad ja töötlevad isikuandmeid ainult häälte lugemiseks ja auhindade kättetoimetamiseks.
3. Korraldajad kustutavad kolme kuu jooksul alates auhindade väljasaatmisest kogutud isikuandmed, välja arvatud need andmed, mis on vajalikud raamatupidamise jaoks.

**Kokkuvõte**

1. Kui soovite hääletamise kohta lisateavet, võtke palun korraldajatega ühendust tingimuste punktis 3 toodud veebilehel olevaid kontaktandmeid kasutades.
2. Korraldajad jätavad endale õiguse käesolevaid tingimusi muuta, andes muudatustest esmalt avalikkusele teada. Korraldajad ei vastuta mistahes kahju eest, mis sellise muudatuse tõttu võib tekkida.